LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS

DĖL LIETUVOS RESPUBLIKOS SVEIKATOS APSAUGOS MINISTRO

2005 M. GRUODŽIO 5 D. ĮSAKYMO NR. V-943 „DĖL PIRMINĖS AMBULATORINĖS ASMENS SVEIKATOS PRIEŽIŪROS PASLAUGŲ TEIKIMO ORGANIZAVIMO IR ŠIŲ PASLAUGŲ IŠLAIDŲ APMOKĖJIMO TVARKOS APRAŠO TVIRTINIMO“ PAKEITIMO

2023 m. sausio 5 d. Nr. V-17

Vilnius

1.	P a k e i č i u Lietuvos Respublikos sveikatos apsaugos ministro 2005 m. gruodžio 5 d. įsakymą Nr. V-943 „Dėl Pirminės ambulatorinės asmens sveikatos priežiūros paslaugų teikimo organizavimo ir šių paslaugų išlaidų apmokėjimo tvarkos aprašo tvirtinimo“:

1.1.	Pakeičiu preambulę ir ją išdėstau taip:

„Vadovaudamasis Lietuvos Respublikos sveikatos priežiūros įstaigų įstatymo 10 straipsnio 6 punktu:“.

1.2.	Pripažįstu netekusiu galios 3 punktą.

1.3.	Pakeičiu nurodytu įsakymu patvirtintą Pirminės ambulatorinės asmens sveikatos priežiūros paslaugų teikimo organizavimo ir šių paslaugų išlaidų apmokėjimo tvarkos aprašą:

1.3.1.	Pakeičiu 3.1 papunktį ir jį išdėstau taip:

„3.1. Apylinkė – šeimos gydytojo komandai priskirta aptarnauti prisirašiusiųjų asmenų grupė.“

1.3.2.	Pripažįstu netekusiu galios 71 punktą.

1.3.3.	Pakeičiu 8 punktą ir jį išdėstau taip:

„8. PAASP įstaiga turi užtikrinti šeimos gydytojo komandos narių darbo krūvį, neviršijantį maksimaliojo darbo laiko reikalavimų.“

1.3.4. Pakeičiu 91.23 papunktį ir jį išdėstau taip:

„91.23. instrumentai chirurginėms, ginekologinėms, otorinolaringologinėms procedūroms atlikti pagal sveikatos apsaugos ministro patvirtintą šeimos gydytojo medicinos normą;“.

1.3.5. Pakeičiu 16 punktą ir jį išdėstau taip:

„16. Už prirašytam prie PAASP įstaigos gyventojui šios įstaigos ne darbo metu suteiktas šeimos gydytojo komandos paslaugas kitoje įstaigoje mokama kaina, nustatyta Asmens sveikatos priežiūros paslaugų (išskyrus aktyviojo gydymo), apmokamų Privalomojo sveikatos draudimo fondo biudžeto lėšomis, ir jų bazinių kainų sąraše, patvirtintame Lietuvos Respublikos sveikatos apsaugos ministro 2022 m. lapkričio 3 d. įsakymu Nr. V-1630 „Dėl asmens sveikatos priežiūros paslaugų ir jų bazinių kainų sąrašo bei su šiomis paslaugomis susijusių priemokų, mokamų Privalomojo sveikatos draudimo fondo biudžeto lėšomis, sąrašų patvirtinimo“.

1.3.6. Pakeičiu III skyriaus pavadinimą ir jį išdėstau taip:

„III SKYRIUS

PAASP PASLAUGŲ IŠLAIDŲ APMOKĖJIMO PSDF BIUDŽETO LĖŠOMIS TVARKA“.

1.3.7.	Pakeičiu 26.1 papunktį ir jį išdėstau taip:

„26.1. bazinis metinis mokėjimas už prirašytą gyventoją;“.

1.3.8. Pakeičiu 27 punktą ir jį išdėstau taip:

„27. PAASP paslaugos, apmokamos PSDF biudžeto lėšomis:

27.1. šeimos gydytojo komandos teikiamos paslaugos ir PAASP paslaugos, teikiamos kartu visų šių gydytojų – vidaus ligų gydytojo, vaikų ligų gydytojo, gydytojo akušerio ginekologo ir gydytojo chirurgo, pagal amžiaus grupes (< 1 m., 1–7 m., 8–17 m., 18–34 m., 35–49 m., 50–65 m., > 65 m.);

27.2. PAASP paslaugos, teikiamos laisvės atėmimo vietose:

27.2.1. vidaus ligų gydytojo, gydytojo akušerio ginekologo ir gydytojo chirurgo teikiamos paslaugos pagal amžiaus grupes (18–34 m., 35–49 m., 50–65 m., > 65 m.);

27.2.2. vidaus ligų gydytojo ir gydytojo chirurgo teikiamos paslaugos pagal amžiaus grupes (18–34 m., 35–49 m., 50–65 m., > 65 m.).;

27.3. pirminės ambulatorinės odontologinės asmens sveikatos priežiūros paslaugos pagal amžiaus grupes (< 18 m. ir ≥ 18 m.):

27.3.1. pirminės ambulatorinės odontologinės sveikatos priežiūros paslaugų kompleksas;

27.3.2. pirminės ambulatorinės odontologinės sveikatos priežiūros paslaugų kompleksas, į kurį įeina burnos higienisto paslaugos;

27.4. pirminės ambulatorinės psichikos sveikatos priežiūros paslaugos (normatyvas taikomas vienam medicinos psichologo etatui):

27.4.1. pirminės psichikos sveikatos priežiūros paslauga, kai medicinos psichologo aptarnaujamų gyventojų skaičius lygus 10 000 arba mažesnis;

27.4.2. pirminės psichikos sveikatos priežiūros paslauga, kai medicinos psichologo aptarnaujamų gyventojų skaičius didesnis nei 10 000, bet mažesnis (arba lygus) nei 13 500;

27.4.3. pirminės psichikos sveikatos priežiūros paslauga, kai medicinos psichologo aptarnaujamų gyventojų skaičius didesnis nei 13 500, bet mažesnis nei 17 000;

27.4.4. pirminės psichikos sveikatos priežiūros paslauga, kai medicinos psichologo aptarnaujamų gyventojų skaičius – 17 000.“

1.3.9. Pakeičiu 27 punktą ir jį išdėstau taip:

„27. PAASP paslaugos, apmokamos PSDF biudžeto lėšomis:

27.1. šeimos gydytojo komandos teikiamos paslaugos pagal amžiaus grupes (< 1 m., 1–7 m., 8–17 m., 18–34 m., 35–49 m., 50–65 m., > 65 m.);

27.2. pirminės ambulatorinės odontologinės asmens sveikatos priežiūros paslaugos pagal amžiaus grupes (<18 m. ir ≥18 m.):

27.2.1. pirminės ambulatorinės odontologinės sveikatos priežiūros paslaugų kompleksas;

27.2.2. pirminės ambulatorinės odontologinės sveikatos priežiūros paslaugų kompleksas, į kurį įeina burnos higienisto paslaugos;

27.3. pirminės ambulatorinės psichikos sveikatos priežiūros paslaugos (normatyvas taikomas vienam medicinos psichologo etatui):

27.3.1. pirminės psichikos sveikatos priežiūros paslauga, kai medicinos psichologo aptarnaujamų gyventojų skaičius lygus 10 000 arba mažesnis;

27.3.2. pirminės psichikos sveikatos priežiūros paslauga, kai medicinos psichologo aptarnaujamų gyventojų skaičius didesnis nei 10 000, bet mažesnis (arba lygus) nei 13 500;

27.3.3. pirminės psichikos sveikatos priežiūros paslauga, kai medicinos psichologo aptarnaujamų gyventojų skaičius didesnis nei 13 500, bet mažesnis nei 17 000;

27.3.4. pirminės psichikos sveikatos priežiūros paslauga, kai medicinos psichologo aptarnaujamų gyventojų skaičius – 17 000.“

1.3.10. Papildau 271 punktu:

„271. Ne nuo metų pradžios PAASP paslaugas teikiančiai ar PAASP paslaugų teikimą einamaisiais metais nutraukusiai (nutraukusiai veiklą) įstaigai mokama suma apskaičiuojama pagal dienų, kurias PAASP paslaugos buvo teikiamos, skaičių.“

1.3.11. Pakeičiu 28 punktą ir jį išdėstau taip:

„28. Metinio bazinio mokėjimo už vieno šeimos gydytojo (arba vidaus ligų, arba vaikų ligų gydytojo) aptarnaujamam prirašytajam gyventojui tenkančias PAASP paslaugas suma didinama:

28.1. už kiekvieną aptarnaujamą kaimo gyvenamųjų vietovių ir miestų, kurių gyventojų skaičius neviršija 3 tūkstančių (toliau – kaimas), prirašytąjį gyventoją;

28.2. už kiekvieną prirašytą prie šeimos gydytojo gyventoją (ši nuostata netaikoma, jeigu paslaugas teikia vidaus ligų ar vaikų ligų gydytojas);

28.3. už kiekvieną prirašytą prie šeimos gydytojo (arba vidaus ligų, arba vaikų ligų gydytojo) gyventoją, turintį specialųjį nuolatinės slaugos poreikį;

28.4. už kiekvieną prirašytą prie šeimos gydytojo (arba vaikų ligų gydytojo) gyventoją iki 1 metų (mokamas laikinasis kompensacinis priedas);

28.5. už kiekvieną prirašytą prie PAASP įstaigos gyventoją, jeigu PAASP įstaiga akredituota teikti šeimos gydytojo paslaugą Akreditavimo sveikatos priežiūrai nuostatų, patvirtintų Lietuvos Respublikos sveikatos apsaugos ministro 1999 m. birželio 7 d. įsakymu Nr. 280 „Dėl Akreditavimo sveikatos priežiūrai nuostatų patvirtinimo“, nustatyta tvarka PAASP įstaigos akreditavimo laikotarpiu.“

1.3.12. Pakeičiu 28 punktą ir jį išdėstau taip:

„28. Metinio bazinio mokėjimo už vieno šeimos gydytojo aptarnaujamam prirašytajam gyventojui tenkančias PAASP paslaugas suma didinama:

28.1. už kiekvieną aptarnaujamą kaimo gyvenamųjų vietovių ir miestų, kurių gyventojų skaičius neviršija 3 tūkstančių (toliau – kaimas), prirašytąjį gyventoją;

28.2. už kiekvieną prirašytą prie šeimos gydytojo gyventoją, turintį specialųjį nuolatinės slaugos poreikį;

28.3. už kiekvieną prirašytą prie šeimos gydytojo (arba vaikų ligų gydytojo) gyventoją iki 1 metų (mokamas laikinasis kompensacinis priedas);

28.4. už kiekvieną prirašytą prie PAASP įstaigos gyventoją, jeigu PAASP įstaiga akredituota teikti šeimos gydytojo paslaugą Akreditavimo sveikatos priežiūrai nuostatų, patvirtintų Lietuvos Respublikos sveikatos apsaugos ministro 1999 m. birželio 7 d. įsakymu Nr. 280 „Dėl Akreditavimo sveikatos priežiūrai nuostatų patvirtinimo“, nustatyta tvarka PAASP įstaigos akreditavimo laikotarpiu.“

1.3.13. Pakeičiu 30 punktą ir jį išdėstau taip:

„30. Jeigu šeimos gydytojų ir (ar) PAASP paslaugas teikiančių vidaus ligų gydytojų, vaikų ligų gydytojų, gydytojų akušerių ginekologų, gydytojų chirurgų užimamų etatų skaičius yra didesnis nei PAASP paslaugas teikiančių slaugytojų ir akušerių, dirbančių tiesiogiai su išvardintais gydytojais, užimamų etatų skaičius, metinio bazinio mokėjimo už vieno šeimos gydytojo aptarnaujamam prirašytajam gyventojui tenkančias PAASP paslaugas suma mažinama suma, nustatoma pagal šią formulę:

,

čia:

N – suma, kuria mažinama metinio bazinio mokėjimo lėšų suma (balais);

0,19 – lėšų, skiriamų PAASP paslaugoms, dalis (procentais), tenkanti slaugytojų ir akušerių darbo užmokesčiui (neįskaitant lėšų, gaunamų už PAASP paslaugas, už kurias mokamas skatinamasis priedas, ir gerus darbo rezultatus);

B – metinio bazinio mokėjimo lėšų suma (balais);

S – šeimos gydytojo komandos paslaugas teikiančių slaugytojų ir akušerių, dirbančių tiesiogiai su šeimos gydytoju, ir (ar) jų užimamų etatų skaičius;

G – šeimos gydytojo komandos paslaugas teikiančių šeimos gydytojų arba šias paslaugas teikiančių vidaus ligų gydytojų, vaikų ligų gydytojų, gydytojų akušerių ginekologų ir gydytojų chirurgų užimamų etatų skaičius.“

1.3.14. Pakeičiu 30 punktą ir jį išdėstau taip:

„30. Jeigu šeimos gydytojų užimamų etatų skaičius yra didesnis nei PAASP paslaugas teikiančių slaugytojų ir akušerių, dirbančių tiesiogiai su šeimos gydytojais, užimamų etatų skaičius, metinio bazinio mokėjimo už vieno šeimos gydytojo aptarnaujamam prirašytajam gyventojui tenkančias PAASP paslaugas suma mažinama suma, nustatoma pagal šią formulę:

,

čia:

N – suma, kuria mažinama metinio bazinio mokėjimo lėšų suma (balais);

0,19 – lėšų, skiriamų PAASP paslaugoms, dalis (procentais), tenkanti slaugytojų ir akušerių darbo užmokesčiui (neįskaitant lėšų, gaunamų už PAASP paslaugas, už kurias mokamas skatinamasis priedas, ir gerus darbo rezultatus);

B – metinio bazinio mokėjimo lėšų suma (balais);

S – šeimos gydytojo komandos paslaugas teikiančių slaugytojų ir akušerių, dirbančių tiesiogiai su šeimos gydytoju, ir (ar) jų užimamų etatų skaičius;

G – šeimos gydytojo komandos paslaugas teikiančių šeimos gydytojų užimamų etatų skaičius.“

1.3.15. Pakeičiu 31 punktą ir jį išdėstau taip:

„31. PAASP paslaugos apmokamos, vadovaujantis Asmens sveikatos priežiūros paslaugų (išskyrus aktyviojo gydymo), apmokamų Privalomojo sveikatos draudimo fondo biudžeto lėšomis, ir jų bazinių kainų sąrašu bei Privalomojo sveikatos draudimo fondo biudžeto lėšomis mokamų priemokų prie metinio bazinio mokėjimo už greitosios medicinos pagalbos ir pirminės ambulatorinės asmens sveikatos priežiūros paslaugas bei gerus darbo rezultatus sąrašu, patvirtintais Lietuvos Respublikos sveikatos apsaugos ministro 2022 m. lapkričio 3 d. įsakymu Nr. V-1630 „Dėl asmens sveikatos priežiūros paslaugų ir jų bazinių kainų sąrašo bei su šiomis paslaugomis susijusių priemokų, mokamų Privalomojo sveikatos draudimo fondo biudžeto lėšomis, sąrašų patvirtinimo“, metinio bazinio mokėjimo lėšomis (už prirašytą gyventoją), skatinamaisiais priedais, papildomomis lėšomis, skiriamomis už gerus PAASP rezultatus, papildomomis lėšomis, skiriamomis Aprašo 28 punkte nurodytais atvejais, taip pat lėšomis, skiriamomis už Europos Sąjungos apdraustųjų valstybiniu sveikatos draudimu, asmens sveikatos priežiūros įstaigai pateikusių S2 arba E112 formas, apsilankymus pas šeimos gydytoją dėl PAASP paslaugų, bei lėšomis, skiriamomis už prevencinėse programose numatytas PAASP paslaugas.“

1.3.16. Pripažįstu netekusiu galios 33 punktą.

1.3.17. Pripažįstu netekusiu galios 34 punktą.

1.3.18. Pakeičiu 341 punktą ir jį išdėstau taip:

„341. Už COVID-19 ligos diagnostikos paslaugas, kai atliekamas greitasis SARS-CoV-2 antigeno testas ir įvertinami testo rezultatai, mokama atskirai pagal bazines kainas, nustatytas Asmens sveikatos priežiūros paslaugų (išskyrus aktyviojo gydymo), apmokamų Privalomojo sveikatos draudimo fondo biudžeto lėšomis, ir jų bazinių kainų sąraše, patvirtintame Lietuvos Respublikos sveikatos apsaugos ministro 2022 m. lapkričio 3 d. įsakymu Nr. V-1630 „Dėl asmens sveikatos priežiūros paslaugų ir jų bazinių kainų sąrašo bei su šiomis paslaugomis susijusių priemokų, mokamų Privalomojo sveikatos draudimo fondo biudžeto lėšomis, sąrašų patvirtinimo“.“

1.3.19. Pakeičiu IV skyriaus pavadinimą ir jį išdėstau taip:

„IV SKYRIUS

PAASP PASLAUGOS, UŽ KURIAS MOKAMAS SKATINAMASIS PRIEDAS, IR ŠIŲ PASLAUGŲ TEIKIMO BEI APMOKĖJIMO PSDF BIUDŽETO LĖŠOMIS SĄLYGOS“.

1.3.20. Pakeičiu 35 punktą ir jį išdėstau taip:

„35. PAASP paslaugų, už kurias mokamas skatinamasis priedas, teikimo ir apmokėjimo PSDF biudžeto lėšomis sąlygos:

Eil. Nr.	PAASP paslaugos, už kurias mokamas skatinamasis priedas	PAASP paslaugų, už kurias mokamas skatinamasis priedas, skaičius per kalendorinius metus (ne daugiau nei)	PAASP paslaugų, už kurias mokamas skatinamasis priedas, teikimo sąlygos
1	Kraujo krešumo sistemos būklės ištyrimo ir įvertinimo paslauga (įskaitant tyrimo medžiagos paėmimą)	12	Skiriama, kai pacientui taikomas gydymas geriamaisiais netiesioginio veikimo antikoaguliantais (Warfarinum, Acenocoumarolum).
2	Glikozilinto hemoglobino nustatymo paslauga:
2.1	glikozilinto hemoglobino nustatymas (įskaitant kraujo paėmimą), kai atlikto tyrimo rezultato reikšmė yra 7 proc. arba mažesnė (atliekama pacientams, kurie negydomi insulinu)	4	Skiria šeimos gydytojas, kai pacientas yra gydomas nuo cukrinio diabeto, vadovaujantis Ligų ir kompensuojamųjų vaistų joms gydyti sąrašu (A sąrašu), patvirtintu Lietuvos Respublikos sveikatos apsaugos ministro 2000 m. sausio 28 d. įsakymu Nr. 49 „Dėl kompensuojamųjų vaistų sąrašų patvirtinimo“. Vaikai iki 18 metų, atlikus jiems šį tyrimą, siunčiami pas vaikų endokrinologą dėl konsultacijos. Pakartotinai šis tyrimas skiriamas ne anksčiau kaip po 3 mėnesių nuo ankstesnio glikozilinto hemoglobino nustatymo tyrimo atlikimo.
2.2	glikozilinto hemoglobino nustatymas (įskaitant kraujo paėmimą), kai atlikto tyrimo rezultato reikšmė yra didesnė nei 7 proc. (atliekama pacientams, kurie negydomi insulinu)

2.3	glikozilinto hemoglobino nustatymas (įskaitant kraujo paėmimą), kai atlikto tyrimo rezultato reikšmė yra 7,5 proc. arba mažesnė (atliekama pacientams, kurie gydomi insulinu)

2.4	glikozilinto hemoglobino nustatymas (įskaitant kraujo paėmimą), kai atlikto tyrimo rezultato reikšmė yra didesnė nei 7,5 proc. (atliekama pacientams, kurie gydomi insulinu)

3	Ankstyvoji piktybinių navikų diagnostika	Mokama šiais atvejais: 1. jei PAASP arba pirminės ambulatorinės odontologinės asmens sveikatos priežiūros paslaugas teikiantis gydytojas, įtaręs in situ arba I stadijos piktybinį naviką (išskyrus priešinės liaukos piktybinį naviką), išduoda pacientui siuntimą atlikti tolesnius tyrimus ir šiais tyrimais patvirtinama diagnozė; 2. jei šeimos medicinos paslaugas teikiantis gydytojas, vyrams iki 69 metų (imtinai) nustatęs padidintą prostatos specifinio antigeno kiekį kraujo serume (> 3 ng/ml), siunčia pacientą pas gydytoją urologą dėl konsultacijos, o gydytojas urologas konsultacijos metu įvykdo šias sąlygas: 2.1. pirštu per tiesiąją žarną čiuopdamas priešinę liauką konstatuoja, kad navikas nėra išplitęs už šios liaukos ribų; 2.2. histologiškai, atlikęs prostatos biopsiją, patvirtina (diagnozuoja) I stadijos naviką cT1cN0M0.
4	Fiziologinio nėštumo priežiūra:
4.1	pirmas ir antras gydytojo vizitai (mokama už kiekvieną vizitą)	2	Teikiama namuose arba PAASP įstaigose pagal Nėščiųjų, gimdyvių ir naujagimių sveikatos priežiūros tvarkos aprašą, patvirtintą Lietuvos Respublikos sveikatos apsaugos ministro 2013 m. rugsėjo 23 d. įsakymu Nr. V-900 „Dėl Nėščiųjų, gimdyvių ir naujagimių sveikatos priežiūros tvarkos aprašo patvirtinimo“.
4.2	pirmas ir antras akušerio vizitai (mokama už kiekvieną vizitą)	2

4.3	trečias–šeštas gydytojo vizitai (mokama už kiekvieną vizitą)	4

4.4	trečias–šeštas akušerio vizitai (mokama už kiekvieną vizitą)	4

4.5	septintas gydytojo vizitas	1

4.6	septintas akušerio vizitas	1

4.7	nėščiosios kraujo grupės pagal ABO antigenus ir rezus Rh (D) priklausomybės faktoriaus nustatymas

4.8	nėščiosios Rh antikūnų nustatymas netiesioginiu Kumbso metodu, kai moters Rh neigiama, o vyro Rh teigiama kraujo grupė

4.9	nėščiosios kraujo tyrimas dėl sifilio (RPR)

4.10	nėščiosios kraujo tyrimas dėl ŽIV antikūnų

4.11	gliukozės tolerancijos mėginio atlikimas nėščiajai	1

4.12	nėščiosios kraujo tyrimas dėl hepatito B (HBsAg)	1

4.13	nėščiosios šlapimo pasėlio tyrimas besimptomei bakteriurijai nustatyti	1	Jei nustatoma besimptomė bakteriurija, tyrimas tęsiamas – atliekama antibiotikograma. Šis tyrimas atliekamas prieš siunčiant nėščiąją pas gydytoją akušerį ginekologą dėl konsultacijos.
4.14	nėščiosios šlapimo pasėlio tyrimas besimptomei bakteriurijai nustatyti ir antibiotikogramos atlikimas

5	Vaikų iki 1 metų sveikatos priežiūra:
5.1	naujagimių priežiūra mieste (pirmas ir antras gydytojo vizitai)	2	Mokama už kiekvieną vizitą į namus pas naujagimį arba vaiką ir (ar) kiekvieną naujagimio arba vaiko apsilankymą pas gydytoją ir (ar) slaugytoją ar akušerį.
5.2	naujagimių priežiūra kaime (pirmas ir antras gydytojo vizitai)	2

5.3	naujagimių priežiūra mieste (pirmas–ketvirtas slaugytojo ar akušerio vizitai)	4

5.4	naujagimių priežiūra kaime (pirmas–ketvirtas slaugytojo ar akušerio vizitai)	4

5.5	1–6 mėn. vaikų priežiūra (trečias–aštuntas gydytojo vizitai)	6

5.6	1–6 mėn. vaikų priežiūra (penktas–dešimtas slaugytojo vizitai)	6

5.7	7–12 mėn. vaikų priežiūra (devintas–dešimtas gydytojo vizitai)	2

5.8	7–12 mėn. vaikų priežiūra (vienuoliktas–dvyliktas slaugytojo vizitai)	2

6	Neįgaliųjų sveikatos priežiūra:
6.1	gydytojo vizitas į namus (mieste)	12	Teikiama neįgaliems prirašytiesiems gyventojams, kuriems nustatytas specialusis nuolatinės slaugos poreikis arba 0–25 proc. darbingumo lygis.
6.2	gydytojo vizitas į namus (kaime)	12

6.3	slaugytojo vizitas į namus (mieste)	12	1. Paslauga teikiama prirašytiesiems gyventojams, kuriems nustatytas specialusis nuolatinės priežiūros (pagalbos) poreikis: 1.1. asmenims iki 18 metų, kuriems nustatytas sunkus neįgalumo lygis; 1.2. asmenims, kuriems nustatytas 0–25 proc. darbingumo lygis (netekusiems 75–100 proc. darbingumo). 2. Paslauga teikiama senatvės pensijos amžiaus sulaukusiems prirašytiesiems gyventojams, kuriems nustatytas specialusis nuolatinės slaugos poreikis.
6.4	slaugytojo vizitas į namus (kaime)	12

6.5	gydytojo psichiatro vizitas į namus (mieste)	12	Teikiama neįgaliems prirašytiesiems gyventojams, kuriems dėl psichikos ir elgesio sutrikimų yra nustatytas specialusis nuolatinės slaugos poreikis.
6.6	gydytojo psichiatro vizitas į namus (kaime)	12

6.7	psichikos sveikatos slaugytojo vizitas į namus (mieste)	12	Teikiama neįgaliems prirašytiesiems gyventojams, kuriems dėl psichikos ir elgesio sutrikimų yra nustatytas specialusis nuolatinės priežiūros (pagalbos) poreikis.
6.8	psichikos sveikatos slaugytojo vizitas į namus (kaime)	12

7	Vaikų imunoprofilaktika:
7.1	gydytojo paslauga (skyrimas)	Mokama vadovaujantis Lietuvos Respublikos sveikatos apsaugos ministro patvirtintu vaikų profilaktinių skiepijimų kalendoriumi.
7.2	slaugytojo ar akušerio paslauga (atlikimas)

7.3	slaugytojo ar akušerio paslauga (skyrimas ir atlikimas)

8	Vaiko paruošimas ikimokyklinio ugdymo įstaigai, priešmokyklinio ugdymo įstaigai arba moksleivio paruošimas mokyklai:
8.1	gydytojo paslauga	1	Teikiama vadovaujantis Vaikų ir pilnamečių mokinių, ugdomų pagal bendrojo ugdymo programas, sveikatos tikrinimo tvarkos aprašu, patvirtintu Lietuvos Respublikos sveikatos apsaugos ministro 2000 m. gegužės 31 d. įsakymu Nr. 301 „Dėl profilaktinių sveikatos tikrinimų sveikatos priežiūros įstaigose“. Teikiant šias paslaugas turi būti Elektroninės sveikatos paslaugų ir bendradarbiavimo infrastruktūros informacinėje sistemoje (toliau – ESPBI IS) užpildoma elektroninės statistinės apskaitos formos Nr. E027-1 „Mokinio sveikatos pažymėjimas“, patvirtintos Lietuvos Respublikos sveikatos apsaugos ministro 2004 m. gruodžio 24 d. įsakymu Nr. V-951 „Dėl elektroninės statistinės apskaitos formos Nr. E027-1 „Mokinio sveikatos pažymėjimas“ patvirtinimo“, I dalis.
8.2	slaugytojo paslauga	1

9	Moksleivių paruošimas mokyklai:
9.1	gydytojo odontologo paslauga, teikiama pagal Lietuvos medicinos normą MN 42:2015 „Gydytojas odontologas. Teisės, pareigos, kompetencija ir atsakomybė“, patvirtintą Lietuvos Respublikos sveikatos apsaugos ministro 2015 m. lapkričio 5 d. įsakymu Nr. V-1252 „Dėl Lietuvos medicinos normos MN 42:2015 „Gydytojas odontologas. Teisės, pareigos, kompetencija ir atsakomybė“ patvirtinimo“	1	Teikiama vadovaujantis Lietuvos Respublikos sveikatos apsaugos ministro 2008 m. gegužės 23 d. įsakymu Nr. V-483 „Dėl Pirminės odontologinės priežiūros (pagalbos) paslaugų, kompensuojamų iš Privalomojo sveikatos draudimo fondo biudžeto lėšų, masto (sudėties) patvirtinimo“. Paslauga laikoma suteikta, jei ją teikiant nustatoma, kad visi dantys yra sveiki, ir tai nurodoma ambulatorinėje asmens sveikatos kortelėje. Nustačius, kad dantys yra nesveiki, paslauga laikoma suteikta, kai jie pagydomi ir tai nurodoma ambulatorinėje asmens sveikatos kortelėje. Teikiant šias paslaugas turi būti ESPBI IS užpildoma elektroninės statistinės apskaitos formos Nr. E027-1 „Mokinio sveikatos pažymėjimas“, patvirtintos Lietuvos Respublikos sveikatos apsaugos ministro 2004 m. gruodžio 24 d. įsakymu Nr. V-951 „Dėl elektroninės statistinės apskaitos formos Nr. E027-1 „Mokinio sveikatos pažymėjimas“ patvirtinimo“, II dalis.
9.2	gydytojo odontologo padėjėjo paslauga	1

9.3	burnos higienisto paslauga, teikiama pagal Lietuvos medicinos normą MN 35:2019 „Burnos higienistas“, patvirtintą Lietuvos Respublikos sveikatos apsaugos ministro 2012 m. gruodžio 31 d. įsakymu Nr. V-1208 „Dėl Lietuvos medicinos normos MN 35:2019 „Burnos higienistas“ patvirtinimo“	1

10	Slaugos personalo procedūros namuose:
10.1	kraujo paėmimas tirti (mieste)	12	Į paslaugos kainą įskaičiuojama vienkartinių priemonių kaina (išskyrus vaistų ir infuzinių tirpalų kainą).
10.2	kraujo paėmimas tirti (kaime)	12

10.3	pragulų priežiūra (mieste)	12

10.4	pragulų priežiūra (kaime)	12

10.5	lašelinė infuzija (mieste)	12

10.6	lašelinė infuzija (kaime)	12

11	Būtinosios medicinos pagalbos teikimas:
11.1	būtinosios medicinos pagalbos teikimas apdraustiesiems privalomuoju sveikatos draudimu, neįtrauktiems į prirašytų prie PAASP įstaigos gyventojų sąrašą, ir neapdraustiems privalomuoju sveikatos draudimu asmenims, nuolat gyvenantiems Lietuvoje	Teikiama pagal Lietuvos medicinos normą MN 14:2019 „Šeimos gydytojas“, patvirtintą Lietuvos Respublikos sveikatos apsaugos ministro 2005 m. gruodžio 22 d. įsakymu Nr. V-1013 „Dėl Lietuvos medicinos normos MN 14:2019 „Šeimos gydytojas“ patvirtinimo“, ir Būtinosios medicinos pagalbos teikimo tvarkos ir masto aprašą, patvirtintą Lietuvos Respublikos sveikatos apsaugos ministro 2004 m. balandžio 8 d. įsakymu Nr. V-208 „Dėl Būtinosios medicinos pagalbos teikimo tvarkos ir masto aprašo patvirtinimo“, apdraustiesiems privalomuoju sveikatos draudimu, neįtrauktiems į prirašytų prie PAASP įstaigos gyventojų sąrašą, ir neapdraustiems privalomuoju sveikatos draudimu asmenims, nuolat gyvenantiems Lietuvoje, bei Europos Sąjungos šalių apdraustiesiems, pateikusiems vieną iš šių dokumentų: Europos sveikatos draudimo kortelę, ją pakeičiantį sertifikatą, E 123 formos pažymą arba dokumentą DA1. Mokama už vieną ligos epizodą, neatsižvelgiant į paciento apsilankymų skaičių.
11.2	būtinosios medicinos pagalbos teikimas Europos Sąjungos šalių apdraustiesiems, pateikusiems vieną iš šių dokumentų: Europos sveikatos draudimo kortelę, ją pakeičiantį sertifikatą, E123 formos pažymą arba dokumentą DA1

11.3	būtinosios odontologinės pagalbos teikimas apdraustiesiems privalomuoju sveikatos draudimu, neįtrauktiems į prirašytų prie PAASP įstaigos gyventojų sąrašą, ir neapdraustiems privalomuoju sveikatos draudimu asmenims, nuolat gyvenantiems Lietuvoje	Teikiama pagal Lietuvos medicinos normą MN 42:2015 „Gydytojas odontologas. Teisės, pareigos, kompetencija ir atsakomybė“, patvirtintą Lietuvos Respublikos sveikatos apsaugos ministro 2015 m. lapkričio 5 d. įsakymu Nr. V-1252 „Dėl Lietuvos medicinos normos MN 42:2015 „Gydytojas odontologas. Teisės, pareigos, kompetencija ir atsakomybė“ patvirtinimo“, apdraustiesiems privalomuoju sveikatos draudimu, neįtrauktiems į prirašytų prie PAASP įstaigos gyventojų sąrašą, ir neapdraustiems privalomuoju sveikatos draudimu asmenims, nuolat gyvenantiems Lietuvoje, bei Europos Sąjungos šalių apdraustiesiems, pateikusiems vieną iš šių dokumentų: Europos sveikatos draudimo kortelę, ją pakeičiantį sertifikatą, E 123 formos pažymą arba dokumentą DA. Mokama už vieną ligos epizodą, neatsižvelgiant į paciento apsilankymų skaičių.
11.4	būtinosios odontologinės pagalbos teikimas Europos Sąjungos šalių apdraustiesiems, pateikusiems vieną iš šių dokumentų: Europos sveikatos draudimo kortelę, ją pakeičiantį sertifikatą, E123 formos pažymą arba dokumentą DA1

11.5	būtinosios psichiatrinės pagalbos teikimas apdraustiesiems privalomuoju sveikatos draudimu, neįtrauktiems į prirašytų prie PAASP įstaigos gyventojų sąrašą, ir neapdraustiems privalomuoju sveikatos draudimu asmenims, nuolat gyvenantiems Lietuvoje	Teikiama pagal Lietuvos medicinos normą MN 53:2019 „Gydytojas psichiatras“, patvirtintą Lietuvos Respublikos sveikatos apsaugos ministro 2005 m. liepos 22 d. įsakymu Nr. V-601 „Dėl Lietuvos medicinos normos MN 53:2019 „Gydytojas psichiatras“ patvirtinimo“, Lietuvos medicinos normą MN 114:2005 „Gydytojas vaikų ir paauglių psichiatras. Teisės, pareigos, kompetencija ir atsakomybė“, patvirtintą Lietuvos Respublikos sveikatos apsaugos ministro 2005 m. liepos 13 d. įsakymu Nr. V-577 „Dėl Lietuvos medicinos normos MN 114:2005 „Gydytojas vaikų ir paauglių psichiatras. Teisės, pareigos, kompetencija ir atsakomybė“ patvirtinimo“ ir Būtinosios medicinos pagalbos teikimo tvarkos ir masto aprašą, patvirtintą Lietuvos Respublikos sveikatos apsaugos ministro 2004 m. balandžio 8 d. įsakymu Nr. V-208 „Dėl Būtinosios medicinos pagalbos teikimo tvarkos ir masto aprašo patvirtinimo“, apdraustiesiems privalomuoju sveikatos draudimu, neįtrauktiems į prirašytų prie PAASP įstaigos gyventojų sąrašą, ir neapdraustiems privalomuoju sveikatos draudimu asmenims, nuolat gyvenantiems Lietuvoje, bei Europos Sąjungos šalių apdraustiesiems, pateikusiems vieną iš šių dokumentų: Europos sveikatos draudimo kortelę, ją pakeičiantį sertifikatą, E 123 formos pažymą arba dokumentą DA1. Mokama už vieną ligos epizodą, neatsižvelgiant į paciento apsilankymų skaičių.
11.6	būtinosios psichiatrinės pagalbos teikimas Europos Sąjungos šalių apdraustiesiems, pateikusiems vieną iš šių dokumentų: Europos sveikatos draudimo kortelę, ją pakeičiantį sertifikatą, E123 formos pažymą arba dokumentą DA1

12	Asmenų, kuriems taikomas pakaitinis palaikomasis gydymas metadonu ar buprenorfinu, kraujo tyrimai:
12.1	serologinio sifilio atrankos testo (toliau – RPR) atlikimas	1	Skiria šeimos gydytojas arba gydytojas, teikiantis pirminės ambulatorinės psichikos sveikatos priežiūros paslaugas.
12.2	T. pallidum hemagliutinacijos testo atlikimas (jei RPR testo rezultatas buvo teigiamas)	1

12.3	žmogaus imunodeficito viruso (toliau – ŽIV) serologinio testo atlikimas (testas neatliekamas, jei pacientui buvo diagnozuota ŽIV liga)	1

13	Asmenų, kuriems taikomas pakaitinis gydymas metadonu, priežiūra	12	Mokama už vieną paslaugą per mėnesį, suteiktą pirminės ambulatorinės psichikos sveikatos priežiūros paslaugas teikiančio gydytojo. Teikiant šią paslaugą turi būti užtikrinamas nepertraukiamas pakaitinis gydymas metadonu ir prireikus atliekamas psichoaktyvių medžiagų nustatymo testas.
14	Kraujo tyrimai, atliekami prieš planinę invazinę ir (ar) intervencinę procedūrą:
14.1	protrombino laiko (PL) ir tarptautinio normalizacijos santykio (TNS) nustatymas	Mokama tuo atveju, jei šeimos gydytojas šiuos tyrimus skiria pacientui, kuriam numatyta planinė invazinė ir (ar) intervencinė procedūra.
14.2	aktyvinto dalinio tromboplastino laiko (ADTL) nustatymas

14.3	kraujo grupės pagal ABO antigenus ir rezus Rh (D) priklausomybės faktoriaus nustatymas

15	Tuberkulino mėginio (Mantu mėginio) atlikimas 7 metų vaikams ir rizikos grupių vaikams	1	Atliekama vadovaujantis Lietuvos Respublikos sveikatos apsaugos ministro 2002 m. rugpjūčio 6 d. įsakymu Nr. 399 „Dėl tuberkulino mėginių atlikimo ir statistinės ataskaitos formos Nr. 9 „Tuberkulino mėginių atlikimo statistinė ataskaita“ patvirtinimo“.
16	Asmenų, priskiriamų rizikos grupei, skiepijimas gripo vakcina:
16.1	gydytojo paslauga	1	Mokama tuo atveju, jei gripo vakcina skiepijami rizikos grupei priskiriami asmenys.
16.2	slaugytojo paslauga	1

16.3	slaugytojo ar akušerio paslauga (skyrimas ir atlikimas)	1

17	A grupės beta hemolizinio streptokoko antigeno nustatymo greitojo testo atlikimas 2–7 metų vaikams, susirgusiems viršutinėmis kvėpavimo takų infekcinėmis ligomis	Mokama tuo atveju, jei šis tyrimas atliekamas 2–7 metų vaikams, susirgusiems ūminėmis viršutinių kvėpavimo takų infekcinėmis ligomis.
18	Sergančio tuberkulioze asmens išgydymas	Mokama tuo atveju, jei bakteriologinių tyrimų (mikroskopijos, pasėlio), atliekamų dviem paskutiniais gydymo kurso mėnesiais, o dauginio atsparumo vaistams nuo tuberkuliozės atveju – paskutiniais trimis mėnesiais, rezultatai yra neigiami, t. y. pacientas nebeišskiria tuberkuliozės mikobakterijų.
19	Vaikų nuolatinių krūminių dantų dengimas silantinėmis medžiagomis:
19.1	vieno danties dengimas silantais	Mokama tuo atveju, jei suteikiama bent viena iš 4 silantavimo paslaugų, patvirtintų Lietuvos Respublikos sveikatos apsaugos ministro 2005 m. rugsėjo 16 d. įsakymu Nr. V-713 „Dėl Vaikų krūminių dantų dengimo silantinėmis medžiagomis ir išlaidų kompensavimo iš Privalomojo sveikatos draudimo fondo biudžeto tvarkos aprašo bei Vaikų krūminių dantų dengimo silantinėmis medžiagomis paslaugų bazinių kainų sąrašo patvirtinimo“.
19.2	dviejų dantų dengimas silantais

19.3	trijų dantų dengimas silantais

19.4	keturių dantų dengimas silantais

20	Savižudybės krizę išgyvenančių asmenų psichosocialinis vertinimas	Atlieka gydytojas psichiatras ar gydytojas vaikų ir paauglių psichiatras, ar medicinos psichologas.
21	Pirminės psichologinės-psichoterapinės intervencijos:
21.1	individuali	12	Atlieka gydytojas psichiatras ar gydytojas vaikų ir paauglių psichiatras, ar medicinos (klinikinis) psichologas. Paslauga teikiama ne rečiau kaip 1–2 kartus per savaitę ir trunka ne mažiau kaip 1 valandą.
21.2	grupinė	12	Atlieka gydytojas psichiatras ar gydytojas vaikų ir paauglių psichiatras, ar medicinos (klinikinis) psichologas. Paslauga teikiama ne rečiau kaip 1–2 kartus per savaitę ir trunka 1–1,5 valandos. Grupėje turi būti ne mažiau kaip 6 ir ne daugiau kaip 10 asmenų. Jei grupėje yra mažiau nei 80 procentų grupę sudarančių asmenų, intervencija laikoma neįvykusia ir už ją nemokama. Skatinamasis priedas už kiekvieną paslaugą gavusį asmenį koduojamas atskirai ir yra lygus 1,25 balo.
21.3	šeimos	12	Atlieka gydytojas psichiatras ar gydytojas vaikų ir paauglių psichiatras, ar medicinos (klinikinis) psichologas. Paslauga teikiama ne rečiau kaip 1–2 kartus per savaitę ir trunka ne mažiau kaip 1 valandą. Užsiėmime turi dalyvauti ne mažiau kaip du asmenys (vaikas ir bent vienas iš tėvų ar globėjų).
22	Ankstyvasis alkoholio vartojimo rizikos įvertinimas	Teikia šeimos gydytojas ar bendrosios praktikos slaugytojas, ar bendruomenės slaugytojas, ar išplėstinės praktikos slaugytojas, ar psichikos sveikatos slaugytojas, ar medicinos psichologas ne trumpiau kaip 5 minutes. Paslauga teikiama vadovaujantis Lietuvos Respublikos sveikatos paslaugos ministro 2017 m. lapkričio 29 d. įsakymu Nr. V-1359 „Dėl Alkoholio vartojimo įpročių vertinimo ir trumposios intervencijos alkoholį vartojantiems asmenims teikimo tvarkos aprašo patvirtinimo“.
23	Vaiko psichomotorinės raidos įvertinimas	Teikiama vadovaujantis Vaikų ir pilnamečių mokinių, ugdomų pagal bendrojo ugdymo programas, sveikatos tikrinimo tvarkos aprašu (3 priedu), patvirtintu Lietuvos Respublikos sveikatos apsaugos ministro 2000 m. gegužės 31 d. įsakymu Nr. 301 „Dėl profilaktinių sveikatos tikrinimų sveikatos priežiūros įstaigose“
24	PAASP paslaugos nelegaliai Lietuvos Respublikos sieną kirtusiems užsieniečiams, užsieniečiams, gyvenantiems užsienio šalyje, kurioje vyksta ginkluotas konfliktas, dėl kurio Lietuvos Respublikoje paskelbta nepaprastoji padėtis ar ekstremalioji situacija, ir pasitraukusių iš šios užsienio šalies į Lietuvos Respubliką, užsieniečiams, pateikusiems prašymą suteikti jiems prieglobstį Lietuvos Respublikoje, užsieniečiams, turintiems teisę gauti laikinąją apsaugą, iki sprendimo dėl laikinosios apsaugos suteikimo (nesuteikimo) priėmimo, tačiau ne ilgiau kaip laikinosios apsaugos laikotarpiu, užsieniečiams, kuriems suteikta laikinoji apsauga Lietuvos Respublikoje, užsieniečiams, kuriems Lietuvos Respublikos įstatymo „Dėl užsieniečių teisinės padėties“ 40 straipsnio 1 dalies 8 punkte nurodytu pagrindu suteiktas leidimas laikinai gyventi Lietuvos Respublikoje, bei šiame punkte nurodytų užsieniečių vaikams iki 18 metų:
24.1	šeimos gydytojo (arba vidaus ligų gydytojo, vaikų ligų gydytojo, akušerio ginekologo ir chirurgo kartu) paslaugos	Teikiama pagal Lietuvos medicinos normą MN 14:2019 „Šeimos gydytojas“, patvirtintą Lietuvos Respublikos sveikatos apsaugos ministro 2005 m. gruodžio 22 d. įsakymu Nr. V-1013 „Dėl Lietuvos medicinos normos MN 14:2019 „Šeimos gydytojas“ patvirtinimo“.
24.2	pirminės ambulatorinės psichikos sveikatos priežiūros paslaugos	Teikiama pagal Pirminės ambulatorinės psichikos sveikatos priežiūros paslaugų teikimo tvarkos aprašą, patvirtintą Lietuvos Respublikos sveikatos apsaugos ministro 2012 m. rugsėjo 17 d. įsakymu Nr. V-861 „Dėl Pirminės ambulatorinės psichikos sveikatos priežiūros paslaugų teikimo tvarkos aprašo patvirtinimo“.
24.3	pirminės ambulatorinės odontologinės asmens sveikatos priežiūros paslaugos	Teikiama pagal Pirminės odontologinės priežiūros (pagalbos) paslaugų, kompensuojamų iš Privalomojo sveikatos draudimo fondo biudžeto lėšų, mastą (sudėtį), patvirtintą Lietuvos Respublikos sveikatos apsaugos ministro 2008 m. gegužės 23 d. įsakymu Nr. V-483 „Dėl Pirminės odontologinės priežiūros (pagalbos) paslaugų, kompensuojamų iš Privalomojo sveikatos draudimo fondo biudžeto lėšų, masto (sudėties) patvirtinimo“.
24.4	fiziologinio nėštumo priežiūros paslaugos	Teikiama pagal Nėščiųjų, gimdyvių ir naujagimių sveikatos priežiūros tvarkos aprašą, patvirtintą Lietuvos Respublikos sveikatos apsaugos ministro 2013 m. rugsėjo 23 d. įsakymu Nr. V-900 „Dėl Nėščiųjų, gimdyvių ir naujagimių sveikatos priežiūros tvarkos aprašo patvirtinimo“.
25	Patikra dėl hepatito C viruso infekcijos:
25.1	anti-HCV testo atlikimas asmenims, gimusiems 1945–1994 m. ir nepriskiriamiems rizikos grupei	Paslaugą skiria šeimos gydytojas. Ši paslauga teikiama asmenims, gimusiems 1945–1994 m. ir nepriskiriamiems rizikos grupei. Apmokama vienam asmeniui suteikta viena paslauga. Anti-HCV testas neatliekamas, jei pacientui jau buvo nustatytas teigiamas šio testo rezultatas.
25.2	anti-HCV testo atlikimas asmenims, priskiriamiems rizikos grupei	1	Paslaugą skiria šeimos gydytojas arba gydytojas, teikiantis pirminės ambulatorinės psichikos sveikatos priežiūros paslaugas. Ši paslauga teikiama rizikos grupės asmenims – asmenims, kurių šeimos nariui diagnozuotas hepatitas C, asmenims, kurie aktyviai vartoja švirkščiamuosius narkotikus, yra užsikrėtę ŽIV infekcija, ir asmenims, gydomiems priklausomybės ligų klinikose, neatsižvelgiant į amžių ir lytį. Anti-HCV testas neatliekamas, jei pacientui jau buvo nustatytas teigiamas šio testo rezultatas.
26	Asmenų skiepijimas nuo COVID-19 ligos (koronaviruso infekcijos):
26.1	gydytojo paslauga	Teikiama pagal Gyventojų skiepijimo COVID-19 ligos (koronaviruso infekcijos) vakcina organizavimo tvarkos aprašą, patvirtintą Lietuvos Respublikos sveikatos apsaugos ministro 2020 m. gruodžio 23 d. įsakymu Nr. V-2997 „Dėl Gyventojų skiepijimo COVID-19 ligos (koronaviruso infekcijos) vakcina organizavimo tvarkos aprašo patvirtinimo“.
26.2	slaugytojo paslauga

26.3	slaugytojo ar akušerio paslauga (skyrimas ir atlikimas)

27	Natriuretinio peptido tyrimo atlikimas	1	Paslaugą skiria šeimos gydytojas, šeimos medicinos paslaugas teikiantis vaikų ligų gydytojas arba vidaus ligų gydytojas, kai reikia atlikti dusulio diferencinę diagnostiką. Tyrimas atliekamas ne dažniau kaip 1 kartą per metus.
28	Savižudybės grėsmę išgyvenančių asmenų priežiūra	1. Paslauga teikiama savižudybės grėsmę išgyvenantiems asmenims po psichikos sveikatos centre atlikto psichosocialinio vertinimo. 2. Paslauga laikoma suteikta, kai šešių savaičių laikotarpiu nuo psichosocialinio vertinimo paslaugos suteikimo datos: 2.1. buvo sudarytas tęstinės pagalbos savižudybės grėsmę patiriančiam asmeniui teikimo planas (atvejo vadyba); 2.2. suteiktos ne mažiau kaip 6 paslaugos po atlikto psichosocialinio vertinimo (psichosocialinis vertinimas neįskaičiuojamas), iš kurių turi būti suteikta bent 1 gydytojo psichiatro (arba gydytojo vaikų ir paauglių psichiatro), bent 1 medicinos psichologo ir bent 1 atvejo vadybininko paslauga.“

1.3.21. Pakeičiu 35 punkto lentelės 24.1 papunktį ir jį išdėstau taip:

„24.1.	Šeimos gydytojo paslaugos	Teikiama pagal Lietuvos medicinos normą MN 14:2019 „Šeimos gydytojas“, patvirtintą Lietuvos Respublikos sveikatos apsaugos ministro 2005 m. gruodžio 22 d. įsakymu Nr. V-1013 „Dėl Lietuvos medicinos normos MN 14:2019 „Šeimos gydytojas“ patvirtinimo“.“

1.3.22. Pakeičiu 35 punkto lentelės 27 punktą ir jį išdėstau taip:

„27	Natriuretinio peptido tyrimo atlikimas	1	Paslaugą skiria šeimos gydytojas, kai reikia atlikti dusulio diferencinę diagnostiką. Tyrimas atliekamas ne dažniau kaip 1 kartą per metus.“

1.3.23. Pakeičiu priedą:

1.3.23.1. Pakeičiu 12 punkto lentelės 2 punktą ir jį išdėstau taip:

„2.	Vaikų profilaktinių tikrinimų intensyvumas	Apskaičiuojama, kokią prirašytų prie PAASP įstaigos asmenų iki 18 metų dalį sudaro asmenys, kuriems bent vieną kartą per metus buvo suteikta šeimos gydytojo profilaktinio asmens sveikatos tikrinimo paslauga.	Bendras prirašytų prie PAASP įstaigos asmenų iki 18 metų skaičius. Imami duomenys apie visus prirašytus prie PAASP įstaigos vaikus.*	Prirašytų prie PAASP įstaigos asmenų iki 18 metų, kuriems per kalendorinius metus buvo suteikta bent viena iš paslaugų, pagal Klasifikatorių žymima kodu 2272 skaičius. Imamos visos paslaugos, pagal Klasifikatorių žymima kodu 2272, neatsižvelgiant į tai, ar paslauga buvo apmokėta PSDF biudžeto lėšomis, ar asmuo už ją mokėjo pats.“

1.3.23.2. Pakeičiu 12 punkto lentelės 3.1 papunktį ir jį išdėstau taip:

„3.1.	Gimdos kaklelio piktybinių navikų prevencinių priemonių, apmokamų iš PSDF biudžeto lėšų, finansavimo programos, patvirtintos Lietuvos Respublikos sveikatos apsaugos ministro 2004 m. birželio 30 d. įsakymu Nr. V-482 „Dėl Gimdos kaklelio vėžio ankstyvosios diagnostikos programos patvirtinimo“ (toliau – GKV programa), vykdymo intensyvumas	Apskaičiuojama, kokią prirašytų prie atitinkamos PAASP įstaigos moterų, pagal amžių turinčių teisę gauti GKV programoje numatytas paslaugas, dalį sudaro moterys, kurioms buvo suteikta gimdos kaklelio citologinio tepinėlio paėmimo ir rezultatų įvertinimo paslauga per GKV programoje numatytą laikotarpį.	Bendras prirašytų prie PAASP įstaigos moterų nuo 25 iki 59 metų (imtinai), pagal amžių turinčių teisę gauti GKV programoje numatytas paslaugas, skaičius. Imami duomenys apie visas prirašytas prie PAASP įstaigos apdraustąsias moteris nuo 25 iki 59 metų (imtinai).**	Moterų nuo 25 iki 59 metų (imtinai), kurioms per 3 metus buvo suteikta bent viena gimdos kaklelio citologinio tepinėlio paėmimo ir rezultatų įvertinimo paslauga, pagal Klasifikatorių žymima kodu 1844, skaičius. Imami duomenys apie visas prirašytas prie PAASP įstaigos apdraustąsias moteris nuo 25 iki 59 metų (imtinai), kurioms per 3 metus buvo suteikta bent viena gimdos kaklelio citologinio tepinėlio paėmimo ir rezultatų įvertinimo paslauga, pagal Klasifikatorių žymima kodu 1844.**“

2. N u s t a t a u, kad:

2.1. šio įsakymo 1.1, 1.2, 1.3.5–1.3.8, 1.3.10–1.3.11, 1.3.13, 1.3.15–1.3.20, 1.3.23.2 papunkčiai įsigalioja 2023 m. sausio 1 d.;

2.2.	šio įsakymo 1.3.1–1.3.4, 1.3.9, 1.3.12, 1.3.14, 1.3.21–1.3.23.1 papunkčiai įsigalioja 2027 m. sausio 1 d.

Kultūros ministras,

pavaduojantis sveikatos apsaugos ministrą Simonas Kairys